CELEX: C2005/217/40
Language: fi
Date: 2005-09-03 00:00:00
Title: Yhteisöjen tuomioistuimen tuomio, (neljäs jaosto) 7 päivänä heinäkuuta 2005, yhdistetyissä asioissa C-304/04 ja C-305/04 (Gerechtshof te Amsterdamin esittämä ennakkoratkaisupyyntö): Jacob Meijer BV, Eagle International Freight BV vastaan Inspecteur van de Belastingdienst (Yhteinen tullitariffi — Tietokoneiden äänikorttien tariffiin luokittelu — Asetusten (EY) N:o 2086/97 ja N:o 2261/98 pätevyys)

3.9.2005   
            
            
               FI
            
            
               Euroopan unionin virallinen lehti
            
            
               C 217/21
            
         
      YHTEISÖJEN TUOMIOISTUIMEN TUOMIO,
   (neljäs jaosto)
   7 päivänä heinäkuuta 2005,
   yhdistetyissä asioissa C-304/04 ja C-305/04 (Gerechtshof te Amsterdamin esittämä ennakkoratkaisupyyntö): Jacob Meijer BV, Eagle International Freight BV vastaan Inspecteur van de Belastingdienst (1)
   
   (Yhteinen tullitariffi - Tietokoneiden äänikorttien tariffiin luokittelu - Asetusten (EY) N:o 2086/97 ja N:o 2261/98 pätevyys)
   (2005/C 217/40)
   Oikeudenkäyntikieli: hollanti
   Yhdistetyissä asioissa C-304/04 ja C-305/04, joissa on kyse EY 234 artiklaan perustuvista ennakkoratkaisupyynnöistä, jotka Gerechtshof te Amsterdam (Alankomaat) on esittänyt 13.7.2004 tekemillään päätöksillä, jotka ovat saapuneet yhteisöjen tuomioistuimeen 19.7.2004, saadakseen ennakkoratkaisut asioissa Jacob Meijer BV (C-304/04), Eagle International Freight BV (C-305/04) vastaan Inspecteur van de Belastingdienst — Douanedistrict Arnhem, yhteisöjen tuomioistuin (neljäs jaosto), toimien kokoonpanossa: jaoston puheenjohtaja K. Lenaerts sekä tuomarit N. Colneric ja M. Ilešič (esittelevä tuomari), julkisasiamies: J. Kokott, kirjaaja: R. Grass, on antanut 7.7.2005 tuomion, jonka tuomiolauselma on seuraava:
   Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 4 päivänä marraskuuta 1997 ja 26 päivänä lokakuuta 1998 annetut komission asetukset (EY) N:o 2086/97 ja (EY) N:o 2261/98 ovat pätemättömiä siltä osin kuin niissä luokitellaan pääasioissa kyseessä olevien kaltaiset tietokoneiden äänikortit yhdistetyn nimikkeistön alanimikkeeseen 8543 89 79.
   
      (1)  EUVL C 228, 11.9.2004.